钦定古今图书集成/明伦汇编/人事典/第061卷 > 《行路难三首》宋·鲍照
## 钦定古今图书集成/明伦汇编/人事典/第061卷 > 《行路难三首》宋·鲍照

泻水置平地，各自东西南北流。人生亦有命，安能行
叹复坐愁。酌酒以自宽，举杯断绝歌《路难》。心非木石
岂无感，吞声踯躅不敢言。

又

“君不见冰上霜，表里阴且寒。虽蒙朝日照，信得几时
安。民生故如此，谁令摧折强相看。”年去年来日如削，
白发零落不胜冠。

又

君不见春鸟初至时，百草含青俱作花。寒风萧索一
旦至，竟得几时保光华。日月流迈不相竞，令我愁思
怨恨多。